**ROKIŠKIO RAJONO SAVIVALDYBĖS ADMINISTRACIJA**

TVIRTINU

Rokiškio rajono savivaldybės administracijos direktorius

(Parašas)

Andrius Burnickas

(Data)

**ADMINISTRACINĖS PASLAUGOS TEIKIMO APRAŠYMAS**

| **Eil. Nr.** | **Pavadinimas** | **Aprašymo turinys** |
| --- | --- | --- |
| 1. | Administracinės paslaugos pavadinimas | Pažymos dėl teisės į valstybės paramą būstui įsigyti išdavimas (Subsidija būsto kredito daliai apmokėti) |
| 2. | Administracinės paslaugos apibūdinimas | Subsidija valstybės iš dalies kompensuojamo būsto kredito daliai apmokėti teikiama šių kreditų gavėjams, jeigu jie gavo valstybės iš dalies kompensuojamą būsto kreditą ir jeigu jie:1. Gyventojų turto deklaravimo įstatyme nustatyta tvarka deklaravo turtą ir gautas pajamas; deklaruoto turto vertė ir pajamos, kurios, vadovaujantis Lietuvos Respublikos piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, neviršija šio įstatymo 11 straipsnio 1 dalyje nustatytų pajamų ir turto dydžių;
2. įsigyja pirmą būstą Lietuvos Respublikos teritorijoje arba atitinka vieną iš šių sąlygų:

a) pastaruosius 5 metus iki prašymo suteikti paramą būstui įsigyti pateikimo dienos neturi būsto nuosavybės teise ir nebuvo pasinaudoję šia paramos forma ar finansine paskata pirmąjį būstą įsigyjančioms jaunoms šeimoms;b) turi ar per pastaruosius 5 metus iki prašymo suteikti paramą būstui įsigyti pateikimo dienos turėjo nuosavybės teise būstą, kurio naudingasis plotas (visų Lietuvos Respublikoje nuosavybės teise turimų ir (ar) vienu metu turėtų būstų naudingųjų plotų suma), tenkantis (tenkanti) vienam asmeniui ar šeimos nariui, yra mažesnis (mažesnė) kaip 14 kvadratinių metrų, arba turimas būstas, neatsižvelgiant į jo naudingąjį plotą, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų.c) neįgalusis ar šeima, kurioje yra neįgalusis, nuosavybės teise turi būstą, nepritaikytą neįgaliųjų poreikiams. Parama teikiama tik valstybės iš dalies kompensuojamų būstų kreditų gavėjams nuosavybės teise turimam būstui rekonstruoti jį pritaikant neįgaliųjų poreikiams.Teikiamų subsidijų valstybės iš dalies kompensuojamo būsto kredito daliai apmokėti teikimo sąlygos ir dydžiai  yra:1) jaunos šeimos, neauginančios vaikų ar vaikų, kuriems nustatyta nuolatinė globa (rūpyba) - apmokama 15 procentų suteikto valstybės iš dalies kompensuojamo būsto kredito (ar šio kredito likučio) sumos;2) jaunos šeimos, auginančios vieną vaiką ar vieną vaiką, kuriam nustatyta nuolatinė globa (rūpyba) - apmokama 20 procentų suteikto valstybės iš dalies kompensuojamo būsto kredito (ar šio kredito likučio) sumos;3) jaunos šeimos, auginančios du vaikus ar du vaikus, kuriems (ar vienam iš jų) nustatyta nuolatinė globa (rūpyba) - apmokama 25 procentų suteikto valstybės iš dalies kompensuojamo būsto kredito (ar šio kredito likučio) sumos;4) šeimos, auginančios tris ar daugiau vaikų ir (ar) tris ir daugiau vaikų, kuriems (ar vienam, ar keliems iš jų) nustatyta nuolatinė globa (rūpyba), neįgalieji arba šeimos, kuriose yra neįgaliųjų, asmenys iki 36 metų, kurie yra buvę likę be tėvų globos (rūpybos), ar jų šeimos, šeimos, kuriose motina arba tėvas, globėjas (rūpintojas) vieni augina vieną ar daugiau vaikų ir (ar) vaiką (vaikus), kuriam (kuriems) nustatyta nuolatinė globa (rūpyba) - apmokama 30 procentų suteikto valstybės iš dalies kompensuojamo būsto kredito (ar šio kredito likučio) sumos.Prašymas pateikiamas tiesiogiai savivaldybės administracijai. |
| 2. | Teisės aktai, reguliuojantys administracinės paslaugos teikimą | 1. Lietuvos Respublikos paramos būstui įsigyti ar išsinuomoti įstatymas;
2. Lietuvos Respublikos gyventojų turto deklaravimo įstatymas;
3. Prašymų suteikti paramą būstui įsigyti ar išsinuomoti nagrinėjimo tvarkos aprašas, patvirtintas Lietuvos Respublikos socialinės apsaugos ir darbo ministro 2015 m. balandžio 10 d. įsakymu Nr. A1-195 (2019 m. rugsėjo 24 d. įsakymo Nr. A1-551 redakcija);
4. Valstybės iš dalies kompensuojamų būsto kreditų teikimo ir subsidijų valstybės iš dalies kompensuojamų būsto kreditų daliai apmokėti teikimo tvarkos aprašas, patvirtintas Lietuvos Respublikos Vyriausybės 2019 m. rugpjūčio 28 d. nutarimu Nr. 882;
5. Valstybės iš dalies kompensuojamų būsto kreditų teikimo ir subsidijų valstybės iš dalies kompensuojamų būsto kreditų daliai apmokėti teikimo tvarkos aprašas, patvirtintas Lietuvos Respublikos Vyriausybės 2015 m. balandžio 1 d. nutarimu Nr. 325 „Dėl Valstybės iš dalies kompensuojamų būsto kreditų teikimo ir subsidijų valstybės iš dalies kompensuojamų būsto kreditų daliai apmokėti teikimo tvarkos aprašo ir Bankų ar kitų kredito įstaigų atrankos valstybės iš dalies kompensuojamiems būsto kreditams teikti tvarkos aprašo patvirtinimo“.
 |
| 4. | Informacija ir dokumentai, kuriuos turi pateikti asmuo | Asmenys, pageidaujantys gauti subsidiją būsto kredito daliai padengti, pateikia:1. prašymą (jei būsto kredito gavėjas teisę į šią subsidiją įgyja jau gavęs būsto kreditą, jis turi pateikti kreditavimo sutartį);
2. pažymą apie deklaruotą gyvenamąją vietą iš seniūnijos pagal gyvenamąją vietą (šeimos atveju – visų šeimos narių);
3. pažymą apie šeimos sudėtį iš seniūnijos pagal gyvenamąją vietą;
4. gyventojo (šeimos) turto deklaraciją, kurioje nurodytas gyventojo (šeimos atveju – visų šeimos narių) turimas turtas ir gautos pajamos už vienus metus (12 paskutinių mėnesių);
5. jeigu reikia, pateikiami dokumentai apie darbingumo ar neįgalumo lygį;
6. jeigu reikia, pateikiama pažyma iš gydymo įstaigos, patvirtinanti, kad asmuo ar šeimos narys serga lėtinės ligos, įrašytos į Lietuvos Respublikos Vyriausybės ar jos įgaliotos institucijos patvirtintą sąrašą, sunkia forma;
7. prireikus – kiti dokumentai, būtini įrodyti teisę į paramą būstui išsinuomoti (teismo sprendimai, santuokos, ištuokos, mirties liudijimų kopijos, duomenys apie 18 metų sulaukusius vaikus, kad jie priskirti prie šeimos narių);
8. užpildytas Socialinės apsaugos ir darbo ministro patvirtintos formos prašymo priedas, jame nurodant gautas pajamas, kurios, vadovaujantis Piniginės socialinės paramos nepasiturintiems gyventojams įstatymo 17 straipsnio 1 dalimi, neįskaitomos į asmenų ir šeimų gaunamas pajamas (priedą pildo tie asmenys, kurie gauna tokių pajamų ir nori, kad šios pajamos būstų išskaičiuotos iš deklaruojamų pajamų);
9. valstybės įmonės Registrų centras pažyma apie asmens (šeimos atveju – visų šeimos narių) nuosavybės teise turimas ar turėtas gyvenamąsias patalpas per pastaruosius penkerius metus.

Savivaldybė, gavusi asmens (šeimos atveju – visų pilnamečių šeimos narių) rašytinį sutikimą tvarkyti asmens duomenis, informaciją valstybės įmonei Registrų centras apie asmens ir šeimos narių turimą ir turėtą nuosavybės teise nekilnojamąjį turtą, esantį Lietuvos Respublikos teritorijoje, deklaruotą gyvenamąją vietą, Gyventojų turto deklaravimo įstatymo nustatyta tvarka užpildytos kalendorinių metų turto (įskaitant gautas pajamas) deklaracijos duomenis bei kitus duomenis iš valstybės registrų, valstybės informacinių sistemų gauna pati. |
| 5. | Informacija ir dokumentai, kuriuos turi gauti institucija (prašymą nagrinėjantis tarnautojas) | Savivaldybės vykdomoji institucija, prieš išduodama pažymą, privalo patikrinti pateiktą informaciją ir duomenis. |
| 6. | Administracinės paslaugos teikėjas | Asta VinčiauskienėTurto valdymo ir ūkio skyriaus vyriausioji specialistėTel.: 8 652 92305El. p.: a.vinciauskiene@post.rokiskis.lt |
| 7. | Administracinės paslaugos vadovas | Violeta Bieliūnaitė-VanagienėTurto valdymo ir ūkio skyriaus vedėjaTel.: (8 458) 52 306El. p.: v.vanagiene@post.rokiskis.lt |
| 8. | Administracinės paslaugos suteikimo trukmė | Pažyma subsidijos gavėjui išduodama per 10 darbo dienų. Kredito gavėjas pažymą pateikia būsto kreditą suteikiančiam bankui ne vėliau kaip per 15 kalendorinių dienų. |
| 9. | Administracinės paslaugos suteikimo kaina (jei paslauga teikiama atlygintinai) | Paslauga teikiama neatlygintinai. |
| 10. | Prašymo forma ir prašymo turinys | Interneto svetainėje [www.rokiskis.lt](http://www.rokiskis.lt) paslaugos gavėjas gali atsisiųsti prašymo formą ir ją užpildyti.Prašymą galima užpildyti Rokiškio rajono savivaldybės administracijoje. |
| 11. | Paslaugos teikėjo veiksmų (neveikimo) apskundimo tvarka | Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka. |

\_\_\_\_\_\_\_\_\_\_\_\_

# Veiksmų, atliekamų teikiant administracines paslaugas, sekos schema

Asmuo

Administracijos direktorius ar jo įgaliotas tarnautojas

Paslaugos vadovas

Paslaugos teikėjas

Paslaugos vadovas

Institucijos, nepavaldžios Rokiškio rajono savivaldybei, iš kurių gaunama informacija ir dokumentai

Rokiškio rajono savivaldybės administracijos padaliniai, iš kurių gaunama informacija ir dokumentai